Αθήνα 29.3.2019

**ΔΕΛΤΙΟ ΤΥΠΟΥ**

**Θέμα: Ο ΠΙΣ εκφράζει την ικανοποίηση του για την απόφαση του Υπουργού υγείας να αποσύρει την διάταξη περί βαθμολόγησης των τίτλων ειδικότητας.**

Την ικανοποίησή του εκφράζει το Δ.Σ. του Πανελλήνιου Ιατρικού Συλλόγου (ΠΙΣ) για την απόφαση του υπουργού Υγείας Ανδρέα Ξανθού να μην εφαρμοσθεί φέτος το **νέο σύστημα βαθμολόγησης** των τίτλων ειδικότητας κατά τις εξετάσεις των νέων γιατρών.

Ταυτόχρονα η πρόθεση του υπουργού Υγείας να **επανεξετάσει νομοθετικά** το ζήτημα που έχει προκαλέσει αναστάτωση στον ιατρικό κόσμο, βρίσκει σύμφωνο τον **Πανελλήνιο Ιατρικό Σύλλογο** δεδομένου ότι έτσι θα μπορέσει να ξεκινήσει ένας γόνιμος διάλογος για το **σύνολο της εκπαίδευσης** των νέων γιατρών.

Ο ΠΙΣ καθώς και Ιατρικοί Σύλλογοι, Ομοσπονδίες, Ενώσεις Γιατρών, από την πρώτη στιγμή είχαν εκφράσει την **αντίθεσή** τους στη βαθμολόγηση των τίτλων ειδικότητας, αφού η ρύθμιση αυτή- εκτός του ότι αποτελεί παγκόσμια πρωτοτυπία- καθιστά δέσμιους τους νέους γιατρούς για την υπόλοιπη επαγγελματική τους ζωή ανεξάρτητα από την εξέλιξή τους.

Καλούμε τον υπουργό Υγείας σε **εκτεταμένο διάλογο** για το σύνολο των αλλαγών στην ιατρική εκπαίδευση, προκειμένου να αποφευχθούν ανάλογες αστοχίες στο μέλλον.

 Για τον Πανελλήνιο Ιατρικό Σύλλογο

Ο Πρόεδρος Ο Γενικός Γραμματέας

  

Δρ Αθανάσιος Α. ΕξαδάκτυλοςΔρ Γεώργιος Ι. Ελευθερίου

Πλαστικός Χειρουργός Αγγειοχειρουργός